  Наталья Тетерина «Брангуртысь песянайёс» ансамбль «Посвящение первоклассников в пешеходы» ужрадэ пыриськизы. Кун автоинспекциысь ӧнерчиосын ӵош песянайёс черкогуртысьтызы пиналъёслы сюрес вылтӥ мынон-ветлон куронъёс сярысь веразы но визьсынан ортчытӥзы, ивортэ Удмуртиысь Кунпуш ужъёсъя министерствоысь ГИБДД-лэн элькунъя управлениысьтыз нырысетӥ ёзэтэз. «Посвящение в пешеходы» ужрад покчи классъёс понна арлы быдэ радъяське. Акцилэн валтӥсь ужпумез – пиналъёсты асьсэдыз сюрес вылын шонер возьыны дышетон. ГИБДД-ысь инспектор сюрес вамен выжон куронъёсты, сюрес пусъёслэсь пуштроссэс тодэ вайытӥз. Котькуд дышетскись «Брангуртысь песянайёслэсь» дорысьтызы школаозь но берен сюресэз кышкыттэмлыко ортчон схемаен дневник но пыдын ветлӥсьлэсь удостоверенизэ басьтӥз. Пиналъёс сюрес вылтӥ мынон-ветлон куронъёсты уз тӥялэ шуыса кыл сётӥзы. Ужрад пумын нылпиос сюрес пусъёс но дӥсь вылын пеймыт дыръя тылэз берыктӥсь арбериослэн пайдазы сярысь мультфильм учкизы. Тегъёс: ГИБДД Удмуртия пиналъёс Мерлык сюресвылтветлонкуронъёс Брангуртпесянайёс Брангурт  